kardosdrur/scandi-wiki huggingface dataset:
Queen's Club-mesterskaberne 2017

Queen's Club-mesterskaberne 2017 var en tennisturnering, der blev afviklet udendørs på græsbaner i Queen's Club i London, Storbritannien i perioden 19. - 25. juni 2017. Det var den 115. udgave af Queen's Club-mesterskaberne siden den første turnering i 1890, og den blev på grund af et sponsorat markedsført under navnet Aegon Championships for niende år i træk. Turneringen var en del af ATP World Tour 2017 i kategorien ATP World Tour 500.

Herresingleturneringen blev vundet af Feliciano López, som i finalen besejrede Marin Čilić med 4-6, 7-6(2), 7-6(8) på to timer og 32 minutter, og som i den afgørende tiebreak ved stillingen 5-6 afværgede en matchbold. Det var spanierens sjette turneringssejr i karrieren på ATP World Tour, heraf den tredje på græs. Det var en passende revanche efter at han i 2014 selv havde haft matchbold og tabt i finalen med Grigor Dimitrov i samme turnering. Resultatet medførte, at han avancerede fra 32.- til 25.-pladsen på ATP's verdensrangliste – hans bedste placering i over et år.

Herredoubletitlen gik til Jamie Murray og Bruno Soares, der vandt over Julien Benneteau og Édouard Roger-Vasselin i finalen med 6-2, 6-3. Den britisk-brasilianske duo vandt dermed en turnering for anden uge i træk, idet de ugen forinden også havde triumferet ved tureringen i Stuttgart. Turneringssejren var parrets tredje i 2018, og Murray blev den første britiske vinder af Queen's Club-mesterskabet i double siden 1990. For Soares var sejren hans anden i Queen's Club-mesterskaberne, eftersom han tidligere havde vundet turneringen i 2014 sammen med Alexander Peya.

Præmier 

Den samlede præmiesum androg € 1.836.660, hvilket var en stigning på ca. 2 % i forhold til året før. Pengepræmierne var fordelt som vist nedenfor.

Resultater

Herresingle

Hovedturnering

Kvalifikation 

I kvalifikationen spillede 16 spillere om de sidste fire ledige pladser i hovedturneringen, og følgende fire spillere kvalificerede sig til hovedturneringen:
  Julien Benneteau
  Jérémy Chardy
  Stefan Kozlov
  Denis Shapovalov

Efterfølgende meldte to direkte kvalificerede spillere afbud til hovedturneringen, og derfor opnåede følgende spillere adgang til hovedturneringen som lucky losere:
  Pierre-Hugues Herbert
  Liam Broady

Efterfølgende meldte Pierre-Hugues Herbetrt også afbud til hovedturneringen, og derfor opnåede yderligere en spiller adgang til hovedturneringen som lucky loser:
  Jordan Thompson

Herredouble

Hovedturnering 

Hovedturneringen havde deltagelse af 16 par, der fordelte sig som følger.
 13 par havde kvalificeret sig gennem deres placering på ATP's verdensrangliste.
 2 par havde modtaget et wildcard (WC).
 1 par havde kvalificeret sig gennem kvalifikationsturneringen (Q).

Kvalifikation 

I kvalifikationen spillede fire par om den sidste ledige plads i hovedturneringen, og følgende par kvalificerede sig til hovedturneringen:
  Marcus Daniell /  Marcelo Demoliner

Derudover opnåede følgende par adgang til hovedturneringen som lucky losere:
  Nicholas Monroe /  Donald Young

Kilder 

 ATP World Tour - Aegon Championships

Noter 

2017
ATP World Tour 2017
Besar Halimi

Besar Halimi (født 12. december 1994 i Frankfurt am Main) er en Kosovo-tysk professionel fodboldspiller, der spiller for GS Apollon Smyrnis i Grækenland og som tidligere spillede for Brøndby IF.

Karriere 
Halimi er født og opvokset i Tyskland. Hans forældre er fra Kosovo.

I løbet af hans barndom sluttede Halimi sig til ungdomsholdene i Eintracht Frankfurt, før han flyttede til ungdomslaget i SV Darmstadt 98. To år senere flyttede han til ungdomslagene i 1. FC Nürnberg. Som U19-spiller - kendt i Tyskland som "A-Jugend" - debuterede han for det andet hold i fjerde division og spillede to optrædener i sæsonen 2011-12. En sæson senere fulgte 17 spil, og han scorede et mål.

I juli 2013 sluttede han sig til Stuttgarts andethold, der spillede i 3. Liga. Et år senere skiftede han til en anden klub i byen Stuttgarter Kickers, hvor han fik sit gennembrud og spillede 37 kampe, hvor han formåede at scorede to mål. I 2015 sluttede han sig til Mainz 05, hvor han spillede for andetholdet, også i 3. Liga. Kort efter blev Halimi udlånt til FSV Frankfurt fra 2. Bundesliga. For klubben fra Bornheim-kvarteret i Frankfurt spillede han 26 kampe i den næstbedste tyske liga og scorede fire mål, men i slutningen af sæsonen 2015-16 rykkede FSV Frankfurt ned i 3. Liga.

Brøndby IF 
Den 26. juni 2017 skiftede Halimi på en et-årig lejeaftale til Brøndby IF. Han scorede i sin superligadebut på hjemmebane mod F.C. Midtjylland den 16. juli 2017.
FSV Mainz 05 og Brøndby IF kunne i første omgang ikke blive enige om en købsaftale. De nåede dog til enighed til sidst i transfervinduet og offentliggjorde hans comeback den 30. august 2018. I forbindelse med dette udtalte Halimi, at han aldrig havde haft så stærk en følelse for en klub, som han havde for Brøndby IF.

SV Sandhausen 
Efter to år i Brøndby forlod Halimi Danmark og vendte tilbage til Tyskland. Hans nye klub blev SV Sandhausen fra 2. Bundesliga.

Riga 
Den 12. juli 2021 skiftede Halimi til Riga FC, som spiller i Virslīga.

Referencer

Eksterne henvisninger 
 

Fodboldspillere fra Tyskland
Fodboldspillere fra Kosovo
Fodboldspillere fra Eintracht Frankfurt
Fodboldspillere fra SV Darmstadt 98
Fodboldspillere fra 1. FC Nürnberg
Fodboldspillere fra VfB Stuttgart
Fodboldspillere fra Stuttgarter Kickers
Fodboldspillere fra Mainz 05
Fodboldspillere fra FSV Frankfurt
Fodboldspillere fra Brøndby IF
Buefrise

Buefrise kalder man en løbende række af små runde (romanske) eller spidse (gotiske) buer under en gesims. De tjener udelukkende til dekoration og findes hyppigt i flere rækker over hinanden, ofte hvilende på små konsoller.

Kilde
 "Buefrise" i Salmonsens konversationsleksikon, bind 4, side 215 af arkitekterne Erik Schiødte og Carl Brummer

Eksterne henvisninger

Ornamentik
Bygningsdele
Someone like You (Adele-sang)

"Someone like You" er en sang af den britiske sangerinde Adele. Den blev skrevet at Adele og Dan Wilson til hendes andet studiealbum, 21. Det er den anden single og sidste track på albummet. Sangen er inspireret af et kærlighedsforhold der er slut, og teksten handler om Adele, der accepterer det. XL Recordings udgav sangen som den anden single fra albumet den 24. januar 2011 i Storbritannien og den 9. august 2011 i USA. Den bliver kun akkompagneret af klaver (spillet af Wilson), og Adele synger som sit forhold med hendes ekskæreste. Sangen modtog positive reaktioner fra musikkritikere, der nævnte sangen som et højdepunkt fra 21 og roste teksten, den simple lyd og Adeles vokal.

Efter en vel modtaget optræden med sangen under 2011 Brit Awards blev "Someone like You" Adeles første nummer 1 single på UK Singles Chart, og den forblev på toppen af hitlisten i fem uger. Sangen toppede også hitlisterne i Irland, New Zealand, Australien, Brasilien, Italien, Frankrig og Schweiz, og blev Adeles andet nummer et hit i USA. Dermed blev Adele den første kvindlige britiske solosanger i historien, der havde nummer 1 hits fra samme album på Billboard Hot 100. I juli 2011 blev det den første single i årtiet, der solgte en million eksemplarer i Storbritannien, hvor den blev certificeret 3× Platin af British Phonographic Industry (BPI), og den solgte 5× Platin hos Recording Industry Association of America (RIAA) i USA.

Hitlister

Ugentlige hitlister

Årshitlister

Referencer

Eksterne henvisninger 
 Adele Official Site
 
  on "Manel Amara's Channel" on YouTube

Singler fra 2011
Adele-sange
Hillerød Fodbold

Hillerød fodbold er en selvstændig afdeling i HGI.

Historie 
I sommeren 2017 kunne Hillerød sikre sig oprykning til 2. division.

Kendte spillere . 
 Jonathan Witt
 Phillip Lindgaard
 Magnus Klarskov
 Rasmus Suhr Petersen
 Magnus Nathansen
 Rasmus Tangvig
 Tobias Arndal
 Nicklas Bjerre schmidt

Eksterne henvisninger 
 Hillerød Fodbolds officielle hjemmeside

Fodnoter 

Fodboldklubber i Danmark
Fodbold
Etableret i 1937
Leopold af Anhalt

Arveprins Leopold af Anhalt (18. juli 1855 – 2. februar 1886) var en tysk prins, der fra 1871 til sin død i 1886 var arving til Hertugdømmet Anhalt. Han tilhørte Huset Askanien og var søn af hertug Frederik 1. af Anhalt. Da han døde 17 år før sin far, blev det hans lillebror, Frederik, der efterfulgte deres far som hertug af Anhalt i 1904.

Biografi

Tidlige liv 
Prins Leopold blev født den 18. juli 1855 i Dessau i Anhalt som det ældste barn af Arveprins Frederik af Anhalt-Dessau-Köthen i hans ægteskab med prinsesse Antoinette af Sachsen-Altenburg. Han blev opkaldt efter sin farfar, Hertug Leopold af Anhalt-Dessau-Köthen. I 1863 blev hans farfar, Hertug Leopold, den første hertug af det forenede hertugdømme Anhalt, da linjen Anhalt-Bernburg uddøde ved hertug Alexander Carl af Anhalt-Bernburg død.

Den 22. maj 1871 døde Hertug Leopold, hvorved Leopolds far efterfulgte ham som hertug Frederik 1. af Anhalt, og Leopold selv blev tronfølger med titel af arveprins. Leopold foretog sammen med sin lillebror, Prins Frederik en dannelsesrejse til Genève, Bonn og München. Begge brødre blev uddannet som officerer i den tyske hær, hvor de forblev i aktiv tjeneste indtil 1883.

Ægteskab og børn 
Den 26. maj 1884 giftede han sig på Schloss Philippsruhe i Hanau med prinsesse Elisabeth af Hessen-Kassel, datter af den tidligere danske tronarving Prins Frederik af Hessen-Kassel og Prinsesse Anna af Preussen. I ægteskabet blev der født en datter:

 Prinsesse Antoinette (3. marts 1885, Georgium Slot, Dessau – 3. april 1963, Dessau), gift den 26. maj 1909 med Prins Frederik af Schaumburg-Lippe.

Død 
Mindre end et år efter sin datters fødsel døde Leopold uventet i Cannes i Frankrig den 2. februar 1886. Da han ikke havde nogen sønner, blev han efterfulgt som arveprins af sin lillebror Frederik, den senere Hertug Frederik 2. af Anhalt.

Prinsesses Elisabeth giftede sig aldrig igen og overlevede sin mand med knap 70 år. Hun døde i Dessau, på det tidspunkt i det daværende DDR, den 7. januar 1955.

Se også 
Anhalt

Eksterne links 

Huset Askanien
Arveprinser
Personer fra Dessau
Tronfølgere som aldrig tiltrådte
2. division 2017-18 (fodbold)

2. Division 2017-18 er den tredjebedste fodboldliga i Danmarksturneringen i fodbold.

Nye hold denne sæson er AB og Næstved, der rykkede ned fra 1. division, samt Hillerød, Lyseng, Ringkøbing og Skovshoved, der rykkede op fra Danmarksserien.

Odder starter med minus 6 point pga. overtrædelse af DBU's amatørbestemmelser.

Struktur 
De 24 hold bliver fordelt i tre puljer med 8 hold i hver pulje.

De fire bedste i hver pulje går videre til oprykningsspil i foråret, hvor de spiller om to oprykningspladser, mens de fire dårligste i hver pulje spille nedrykningsspil i foråret, hvor de nederste fire rykker ned i Danmarksserien. I op- og nedrykningsspillet tager holdene de point de fik mod de tre hold fra deres pulje i efteråret, der følger med dem, mens de mod de øvrige otte hold spiller henholdsvis hjemme og ude.

Pulje 1

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 4. november 2017

Kilde: DBU

Hattricks 
Opdateret indtil kampe spillet den 4. november 2017

Pulje 2

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 4. november 2017

Kilde: DBU

Hattricks 
Opdateret indtil kampe spillet den 4. november 2017

Pulje 3

Deltagere

Stilling

Resultater 
Hvert hold møder hinanden 2 gange, hhv. hjemme og ude.

Sæsonstatistik

Topscorere 
Opdateret indtil kampe spillet den 4. november 2017

Kilde: DBU

Oprykningsspil 

Hvert hold tager point og mål med fra kampene mod de modstandere, som de mødte i efterårets grundspil, og som også er med i oprykningsspillet.

Stilling

Resultater 
Hvert hold møder holdene, der ikke var fra deres egne pulje, 2 gange, hhv. hjemme og ude.

Sæsonstatistik

Topscorere 
Spillernes måltotal er inklusiv målene, de scorede i efterårets grundspil.

Opdateret indtil kampe spillet den 9. juni 2018

Kilde: DBU

Hattricks 
Opdateret indtil kampe spillet den 9. juni 2018

Nedrykningsspil 

Hvert hold tager point og mål med fra kampene mod de modstandere, som de mødte i efterårets grundspil, og som også er med i nedrykningsspillet.

Stilling

Resultater 
Hvert hold møder holdene, der ikke var fra deres egne pulje, 2 gange, hhv. hjemme og ude.

Sæsonstatistik

Topscorere 
Spillernes måltotal er inklusiv målene, de scorede i efterårets grundspil.

Opdateret indtil kampe spillet den 16. juni 2018

Kilde: DBU

Hattricks 
Opdateret indtil kampe spillet den 16. juni 2018

Referencer 

Fodboldsæson 2017-18
Sæsoner i 2. division (fodbold)
Heinrich Nicolaus Gerber

Heinrich Nikolaus Gerber (født 6. september 1702 i Wenigenehrich ved Sondershausen i Thüringen, død 6. august 1775 i Sondershausen) var en tysk komponist og organist.

Liv og virke 
Gerber boede i Leipzig i nogen år fra 1724, og fik i denne periode undervisning i klaverspil og generalbas af Johann Sebastian Bach. Mange af klaviaturværkerne af Bach er kun bevaret gennem Gerbers kopier. 

I 1726 eller 1727 vendte Gerber tilbage til hjemstedet, hvor han virkede som organist og klaver- og kompositionslærer. Johann Adolph Scheibe og Johann Philipp Kirnberger var blandt Gerbers bekendtskabskreds. 

Sønnen, Ernst Ludwig Gerber, blev Gerbers efterfølger som hoforganist i Sondershausen.

Gerber skrev mange værker for klaviaturinstrumenter, som klaver- og orgelkoncerter, præludier og fugaer, sonater, suiter og andet, endvidere motetter og kantater. Gerber var også instrumentnager, blandt andet lavede han tekniske forbedringer af klavikord og orgel.

Litteratur 
 Ernst Ludwig Gerber: Historisch-Biographisches Lexicon der Tonkünstler, welches Nachrichten von dem Leben und Werken musikalischer Schriftsteller, berühmter Componisten, Sänger, Meister auf Instrumenten, Dilettanten, Orgel- und Instrumentenmacher, enthält. bind.: 1, A – M, Leipzig, 1790, s. 490–497.

Eksterne henvisninger 
 
 
 Heinrich Nicolaus Gerber (Composer, Bach’s Pupil), bach-cantatas.com

Komponister fra Tyskland
Organister fra Tyskland
Personer fra Kyffhäuserkreis
Altwigshagen

Altwigshagen er en by og kommune i det nordøstlige Tyskland, beliggende i Amt Torgelow-Ferdinandshof i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen er beliggende i nordenden af moseområdet Friedländer Große Wiese.

Bundesstraße 109 (Berlin–Greifswald) går langs den nordøstlige kommunegrænse. Jernbanen Berlin–Stralsund krydser kommunen, men nærmeste station er i Ferdinandshof.

I kommunen ligger ud over Altwigshagen, landsbyerne Borckenfriede, Charlottenhorst, Demnitz, Finkenbrück og Wietstock.

Eksterne kilder og henvisninger 

 Kommunens websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Torgelow-Ferdinandshof
Byer i Kreis Vorpommern-Greifswald
Oscar for bedste tekniske effekter

Oscar for bedste tekniske effekter eller Academy Award for Best Engineering Effects var en filmpris som blev uddelt ved den første Oscaruddeling i 1929. Vinderen af prisen var Luftens helte hvor Roy Pomeroy modtog prisen, de andre to nominerede var ikke specifikke film med dermed 2 teknikere for deres generelle arbejde; Ralph Hammeras og Nugent Slaughter.

Henvisninger 

Tekniske effekter
Team.blue Denmark

team.blue Denmark (tid. Zitcom) er et dansk datterselskab af europæiske team.blue. team.blue Denmark A/S driver oftest virksomhed igennem følgende danske cloud- og hostingbrands: Wannafind, ScanNet, Curanet, Simply.com, SmartWeb og DanDomain.

Historie 

team.blue Denmark blev grundlagt som Wannafind i 2000 af Stefan Rosenlund, Pelle Martin Smidt og Lars Kromand. I december 2015 købte HG Capital (sammen med Stefan Rosenlund) Pelle Martin Smidt og Lars Kromand ud af  team.blue Denmark. Stefan Rosenlund fortsatte som direktør for team.blue Denmark. 

Kun få dage efter salget til HG Capital, opkøbte team.blue Denmark hostingvirksomheden A/S ScanNet, og i de efterfølgende år opkøbte virksomheden en række andre konkurrerende danske hostingvirksomheder:

 Meebox ApS
 Danhost A/S
 Talkactive ApS / Web10 ApS
 Cohaesio A/S / Surftown A/S
 SmartWeb ApS
 ActiveWebs A/S
 Hostnordic A/S
Itadels TDC Webmore-portefølje

I juni 2017 blev team.blue Denmark købt af den belgiske hostinggruppe Combell Group, der også ejer DanDomain. To år senere i juni 2019, fusionerede Combell Group med hollandske TransIP Group og dannede team.blue.

Den 1. december 2019 skiftede Zitcom A/S navn til team.blue Denmark A/S.

Referencer 

It-virksomheder i Danmark
Etableret i 2000
Hiatus

Hiatus (flertal hiati) kan henvise til:

 Hiatus (anatomi)
 Hiatus (fonetik)
 Hiatus (geologi)
Spanske Jomfruøer

De Spanske Jomfruøer, også kaldet de Puertoricanske Jomfruøer, er en øgruppe bestående af de to øer Vieques og Culebra, samt nogle småøer. Øerne er en del af det amerikanske territorium Puerto Rico. I modsætning til resten af Puerto Rico, der er en del af de Store Antiller, er De Spanske Jomfruøer en del af øgruppen Jomfruøerne, der er en del af Leeward-øerne, der igen er en del af de Små Antiller.

Historie 
Før den spansk-amerikanske krig i 1898 var øerne spanske, deraf første halvdel af navnet.

Geografi 
Øgruppen ligger øst for Puerto Rico. Den største ø er Vieques, hvor hovedbyen Isabel Segunda ligger. Nordøst for denne ligger Culebra. Vieques ligger tættest på resten af Puerto Rico med en korteste afstand på ca. 13 km.

På mange kort over Jomfruøerne er De Spanske Jomfruøer ikke tegnet ind, fordi de politisk er en del af Puerto Rico, og ikke De Amerikanske Jomfruøer. Geografisk hører de dog med til øgruppen, deraf anden halvdel af navnet.

Referencer 

Puerto Rico
Øer i Nordamerika
Jeffrey Ofori

Jeffrey Ofori (født 4. februar 1996) er en fodboldspiller, der spiller for den danske 2. divisionsklub Brønshøj. Jeffrey Ofori spiller i det centrale forsvar.

Karriere

Brønshøj Boldklub 
I sommeren 2015 skiftede Ofori Avedøre ud med Brønshøj Boldklub

11. august 2015 fik han debut for førsteholdet i pokalkampen mod HIK.

Den 22. august 2015 fik han sin ligadebut for hvepsene, da han blev skiftet ind i kampen mod B1908.

Referencer 

Fodboldspillere fra Avedøre IF
Fodboldspillere fra Brønshøj Boldklub
Fodboldspillere fra Danmark
Otto Mønsteds kogebog

Otto Mønsteds Kogebog - Mad og Kvadrater, en moderne Ernærings-og Kogebog i daglig tale blot Otto Mønsteds kogebog er en dansk kogebog fra 1939. Det er formentlig en af de første danske kogebøger med ernæringstabeller.

De første 40 sider af bogens 200 sider er rent lærebogsstof om ernæring, som angiveligt skulle sætte husmoderen i stand til at vurdere, om den mad hun lavede indeholdt næringsstoffer nok til familien. Margarineproducenten Otto Mønsted havde stor interesse for næringsstofferne i fødevarer, herunder specielt vitaminer. Han havde blandt andet oprettet et vitaminlaboratorium, som undersøgte indholdet af vitaminer i danske levnedsmidler.

Referencer 

Kogebøger
Litteratur fra Danmark
Litteratur i 1939
Poli Genova

Poli Genova (født 10. februar 1987) er en bulgarsk sanger, der repræsenterede Bulgarien ved Eurovision Song Contest 2016 med sangen "Love Is A Crime", hvor hun opnåede en 4. plads. Hun repræsenterede også Bulgarien i 2011 med sangen "Na inat", men gik ikke videre til finalen. Hun har derudover været vært for Junior Eurovision Song Contest 2015.

Eksterne envisninger 

Sangere fra Bulgarien
Bulgariens Eurovision Song Contest-deltagere
Deltagere ved Eurovision Song Contest 2011
Deltagere ved Eurovision Song Contest 2016
Michał Szpak

Michał Szpak (født 26. november 1990) er en polsk sanger, der repræsenterede Polen ved Eurovision Song Contest 2016 med sangen "Color of Your Life", hvor han opnåede en 8. plads. I finalen havnede han på en 25. plads hos juryerne, hvor han fik 7 point; men han havnede på en 3. plads hos seerne, hvor han fik 222 point. I alt fik han 229 point fra juryen og seerne. Han har også deltaget i første sæson af det polske udgave af X Factor, hvor han fik en 2. plads.

Eksterne envisninger 

Sangere fra Polen
Polens Eurovision Song Contest-deltagere
Deltagere ved Eurovision Song Contest 2016
Jan Corneliszoon Rijp

Jan Corneliszoon Rijp (ca. 1570 - efter 1613) var en nederlandsk søofficer i slutningen af det 16. og begyndelsen af det 17. århundrede. Rijp er bedst kendt for hans engagement med Willem Barents i at finde en rute mod øst og undgå de spanske og portugisiske flåder i syd.

Liv og gerning 
I maj 1596 blev Rijp udnævnt til kaptajn for det ene af to skibe, som de hollandske købmænd havde bedt Barents om at opdage den fabelagtige nordøstlige passage til Østindien. Jacob van Heemskerk overtog det andet skib, og Barents tjente som pilot. Efter at have opdaget Spitsbergen stødte skibene på isen, der blokerede vejen. Barents besluttede at dreje mod øst og rundt om den nordlige spids af Novaja Zemlja, da han med succes havde lykkedes det engang før. Da Barents opfordrede Rijp til at følge, nægtede han. Rijp insisterede på, at den nordlige spids af Novaja Zemlja var alt for farlig og vendte tilbage til Holland.

Barents og hans skib fortsatte i forsøg på at runde Novaja Zemlja. Han indså for sent, at Rijps beslutning var den rigtige, og blev fanget i isen. Barents omkom (til søs i et af de to små bud, besætningen brugte til at flygte til Kolahalvøen), mens Rijp - som korrekt vurderede farerene i Arktis - senere vendte tilbage for at afhente resten af Barents besætning (inklusive van Heemskerk) nær Murmansk på sin næste tur i 1597.

Hæder 
Rijpsburg-bosættelsen på Svalbard er navngivet efter ham.

Noter 

Opdagelsesrejsende fra Nederlandene
Jan Huygen van Linschoten

Jan Huyghen van Linschoten (født 1563 i Haarlem, død 8. februar 1611 i Enkhuizen) var en nederlandsk købmand, spion, forfatter og opdagelsesrejsende.

Jan Huyghen van Lindschoten lærte købmandserhvervet hos sine brødre i Portugal og Spanien. Han besøgte i 1581-89 Goa, hvor han var sekretær for ærkebiskop Frei Vicente da Fonseca, og foretog derfra flere rejser til det portugisiske Ostindien.

Han deltog 1594-95 på en ekspedition til Karahavet.

Linschoten er kendt som forfatter til Itinerario, voyage ofte schipvaert naer Ooost ofte Portugals Indie (1596, nyutgave 1910).

Linschotenøerne er opkaldt efter ham. I 1908 blev Linschoten-Vereeniging oprettet med det formål at offentliggøre ældre nederlandsk geografisk litteratur.

Litteratur 
 Van Linschoten, Jan Huyghen. The Voyage of John Huyghen van Linschoten to the East Indies, Elibron Classics, 2001, 368 pages, , Replica of 1885 edition by the Hakluyt Society, London
 Van Linschoten, Jan Huyghen. Voyage to Goa and Back, 1583–1592, with His Account of the East Indies : From Linschoten's Discourse of Voyages, in 1598/Jan Huyghen Van Linschoten. Reprint. New Delhi, AES, 2004, xxiv, 126 p., $11. .

Galleri 

Opdagelsesrejsende fra Nederlandene
Personer fra Haarlem
Amir Haddad

Amir Haddad (født 10. juni 1984 i Sarcelles, Frankrig) er en fransk sanger som repræsenterede Frankrig ved Eurovision Song Contest 2016 med sangen "J'ai cherché", på dansk "Jeg har ledt". Han opnåede en 6. Plads.

Eksterne envisninger 

 

Sangere fra Frankrig
Frankrigs Eurovision Song Contest-deltagere
Deltagere ved Eurovision Song Contest 2016